
25-TA-553: Noteikumu projekts (Grozījumi)
Grozījumi Ministru kabineta 2023. gada 7. februāra noteikumos Nr. 57 "Eiropas Savienības Atveseļošanas un noturības mehānisma plāna 1. komponentes "Klimata pārmaiņas un vides ilgtspēja" 1.1. reformu un investīciju virziena "Emisiju samazināšana transporta sektorā" 1.1.1.r. reformas "Rīgas metropoles areāla transporta sistēmas zaļināšana" 1.1.1.3.i. investīcijas "Pilnveidota veloceļu infrastruktūra" īstenošanas noteikumi"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.0 Likumi.lv (19.07.2023.)

	1.
	Anotācija (ex-ante)
1.1. Pamatojums
	Priekšlikums (TM - 12.03.2025.)
Iesakām pārskatīt anotācijas 1.1. apakšsadaļu, ņemot vērā, ka tajā jāskaidro grozījumu Ministru kabineta 2023. gada 7. februāra noteikumos Nr. 57 "Eiropas Savienības Atveseļošanas un noturības mehānisma plāna 1. komponentes "Klimata pārmaiņas un vides ilgtspēja" 1.1. reformu un investīciju virziena "Emisiju samazināšana transporta sektorā" 1.1.1.r. reformas "Rīgas metropoles areāla transporta sistēmas zaļināšana" 1.1.1.3.i. investīcijas "Pilnveidota veloceļu infrastruktūra" īstenošanas noteikumi" pamatojums.
Piedāvātā redakcija
-
	Ņemts vērā
Papildināta anotācijas 1.1.sadaļa.
	1.1. Pamatojums

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 12.03.2025.)
Lūdzam papildināt anotāciju ar informāciju, vai atbilstoši plānotajiem grozījumiem Ministru kabineta 2023. gada 7. februāra noteikumos Nr. 57 "Eiropas Savienības Atveseļošanas un noturības mehānisma plāna 1. komponentes "Klimata pārmaiņas un vides ilgtspēja" 1.1. reformu un investīciju virziena "Emisiju samazināšana transporta sektorā" 1.1.1.r. reformas "Rīgas metropoles areāla transporta sistēmas zaļināšana" 1.1.1.3.i. investīcijas "Pilnveidota veloceļu infrastruktūra" īstenošanas noteikumi", būs nepieciešams veikt grozījumus arī vienošanās par investīcijas projektu īstenošanu, tostarp anotācijā skaidrot, vai par plānotajiem grozījumiem tiks informēti arī tie finansējuma saņēmēji, kuri nav snieguši informāciju par riskiem neievērot šobrīd noteikto projektu īstenošanas termiņu - 2026. gada 31. maiju.
Piedāvātā redakcija
-
	Ņemts vērā
Papildināta anotācijas 1.3.sadaļa atbilstoši FM komentāram.
	1.3. Pašreizējā situācija, problēmas un risinājumi

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 12.03.2025.)
Lūdzam atsauces uz Eiropas Savienības tiesību aktiem noformēt atbilstoši Ministru kabineta 2009. gada 3. februāra noteikumiem Nr. 108 "Normatīvo aktu projektu sagatavošanas noteikumi" 4. nodaļai, atsaucē uz Eiropas Savienības tiesību aktu norādot šādu informāciju: institūcija (Komisija, Padome, Eiropas Parlaments), kas izdevusi attiecīgo tiesību aktu; tiesību akta pieņemšanas datums; veids (regula, direktīva, lēmums); numurs un nosaukums atbilstoši tiesību akta nosaukumam latviešu valodā EUR-Lex datu bāzē.
Lūdzam ievērot juridiskās tehnikas prasības arī attiecībā uz to, ka nepieciešamības gadījumā saīsinājumu atrunā pirmajā vietā juridiskajā tekstā, kur lietots attiecīgā normatīvā akta nosaukums, tādā veidā izvairoties no tādām vispārinātām atsaucēm uz normatīvajiem aktiem, kā "Padomes īstenošanas lēmumā par Latvijas atveseļošanas un noturības plāna novērtējuma apstiprināšanu". Lūdzam ievērot pieraksta formu: Komisijas 2003. gada 6. oktobra Direktīva 2003/90/EK, ar ko nosaka īstenošanas pasākumus Padomes Direktīvas 2002/53/EK 7. pantā attiecībā uz obligāti pārbaudāmajām pazīmēm un obligātajiem konkrētu lauksaimniecības augu sugu pārbaudes nosacījumiem (turpmāk - Direktīva Nr. 2003/90).
Vienlaikus, lūdzam izvērtēt un izvērstāk skaidrot projekta saistību ar anotācijas 1.3. apakšsadaļā minēto īstenošanas lēmumu un to, vai, piemēram, projekts nepārņem kādas lēmuma normas. Ja nepieciešams, aicinām izvērtēt arī projekta atbilstību Eiropas Savienības tiesību aktiem un atspoguļot to anotācijas 5.sadaļā. Skaidrojam, ka lēmumi pārņemami, ja tajos ir ietvertas normas, kas ir attiecināmas arī uz privātpersonām. To veic un skaidro analoģiski tam, kā pārņem direktīvu normas.
Piedāvātā redakcija
-
	Ņemts vērā
Atsauce precizēta.
	1.3. Pašreizējā situācija, problēmas un risinājumi

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 12.03.2025.)
Iesakām pārskatīt skaidrojumus anotācijas 1.3. apakšsadaļā un nodrošināt, ka tie skaidri un precīzi atspoguļo Ministru kabineta 2023. gada 7. februāra noteikumu Nr. 57 "Eiropas Savienības Atveseļošanas un noturības mehānisma plāna 1. komponentes "Klimata pārmaiņas un vides ilgtspēja" 1.1. reformu un investīciju virziena "Emisiju samazināšana transporta sektorā" 1.1.1.r. reformas "Rīgas metropoles areāla transporta sistēmas zaļināšana" 1.1.1.3.i. investīcijas "Pilnveidota veloceļu infrastruktūra" īstenošanas noteikumi", to grozījumu un ar tiem saistīto praktisko apstākļu būtību. Piemēram, iesakām precīzi skaidrot, kas saprotams ar dabas aizsardzības teritoriju normatīvo aktu prasībām, bet risinājuma aprakstā norādīt, ka izmaiņas skar ne tikai projekta gala termiņa izmaiņas, bet arī attiecināmā finansējuma termiņa nosacījumus u.tml. nianses, tādā veidā nodrošinot pilnīgus skaidrojumus.
Piedāvātā redakcija
-
	Nav ņemts vērā
Skaidrojam, ka grozījumu rezultātā tiek pagarināts maksimālais projektu īstenošanas termiņš no 31.05.2026. uz 31.07.2026., kā arī pagarināts noslēguma maksājuma dokumentācijas iesniegšanas termiņš no 30.06.2026. uz 01.08.2026. Visi pārējie projektu īstenošanas nosacījumi netiek mainīti.
	1.3. Pašreizējā situācija, problēmas un risinājumi



